《听月楼》
宋代·冷应澂

听月楼高接泰清，楼高听月最分明。
转空轧軏冰轮响，捣药叮噹玉杵鸣。
乐奏广寒音细细，斧侵丹桂韵丁丁。
更须一派天风起，吹下嫦娥笑语声。

作者简介：宋隆兴分宁人，字公定，号觉斋。理宗宝庆二年进士。历静江府司录参军，以治狱平恕称。景定初累知德庆府，奏罢配盐法及乞用楮券折银纲等五事，以纾民力。升转运使，劾守令贪横不法者。擢知广州，主管广东南路经略安抚司公事，马步军都总官。元兵围襄、樊，日缮器械，蓄裕财粟，以备仓卒，后果赖其用。卒于家。